Két nappal ezelőtt eltűnt a 38 éves Bonherbe Szilvia. A nő utolsó ismert tartózkodási helye a II. kerületi francia iskolában volt, azóta többen látták Solymáron és Pilisszentivánon is. Labilis idegállapotban van, ráadásul gyalog, pénz nélkül indult el - tudatta az Indexszel egyik hozzátartozója.

Bonherbe Szilvia 165 cm magas, 47 kg, vékony testalkatú. Zöld szeme, szőkésbarna haja van. Eltűnésekor fehér felső és kék, virágmintás farmer nadrág volt rajta.

A nőnek két gyermeke van.

Aki az eltűnt személy jelenlegi tartózkodási helyével vagy eltűnésének körülményeivel kapcsolatban érdemleges információval rendelkezik, hívja a 06-30-565-9593-os telefonszámot vagy a rendőrséget (107 vagy 112)!